અમદાવાદ: તાજેતરમાં મ્યુનિ. કોર્પોરેશન સમક્ષ અમદાવાદ હોટલ ઓનર્સ એસોસિયેશન દ્વારા શહેરની હોટલો, રેસ્ટોરાં અને ગેસ્ટ હાઉસને બીપીએમસી એક્ટ હેઠળ લેવા પડતા હોટલ લાઇસન્સને રદ કરવાની ઉગ્ર રજૂઆત કરાઇ હતી. અમદાવાદ હોટલ ઓનર્સ એસો. દ્વારા મ્યુનિ. કમિશનર ડી. થારાને સુપરત કરાયેલા આવેદનપત્રમાં જણાવાયું છે કે કેન્દ્ર સરકારે સમગ્ર દેશ માટે ફૂડ સેફ્ટી એક્ટના કાયદાનો અમલ કરવાની ફરજ પાડી છે. આ કાયદો અમલમાં આવતાં હેલ્થ વિભાગને લગતાં તમામ લાઇસન્સના કાયદાઓ બંધ થઇને હવે ફૂડ સેફ્ટી એકટનું લાઇસન્સ અને ર‌િજસ્ટ્રેશન નંબર જ જરૂરી બને છે, આના કારણે બીપીએમસી એક્ટનું હેલ્થ લાઇસન્સ રદ કરવું જોઇએ.